**Farebné koncentráty KODILEN**

KODILEN je obchodná značka pre celú škálu farebných koncentrátov – od bielej po čiernu.

Farebné koncentráty KODILEN sú disperzie vybraných organických a anorganických pigmentov. Ako nosič sa najčastejšie používa LDPE, so vstupným indexom toku 2-4 g/10min. V prípade záujmu, vieme ponúknuť aj materiály s PP alebo HDPE nosičom.



Pre zákazníkov ponúkame INDIVIDUÁLNY VÝBER farebného koncentrátu KODILEN na základe :

* Výberu z našej vzorkovnice doteraz vyrábaných farebných odtieňov
* Vyvzorovania novej farby, na základe poskytnutej farebnej vzorky
* Farby podľa vzorkovnice RAL
* Farby podľa vzorkovnice PANTONE

Pri príprave všetkých farebných odtieňov sa používa kolorimetrický systém DATACOLOR, ktorý zaručuje dodržanie požadovaného farebného odtieňa aj pri opakovaných dodávkach.

**Dávkovanie :**

KODILEN má veľmi dobrú kvalitu disperzie a štandardnú nepriehľadnosť ( opacitu ).

Odporúčané základné dávkovanie farebného koncentrátu KODILEN je 1% - 3% hmot., dávkovanie je samozrejme možné upraviť v závislosti na hrúbke výrobku a požadovanej sýtosti vyfarbenia.

Pri vláknach, tenkých fóliách a páskach je dávkovanie od 3% - do 10% podľa jemnosti vlákna resp. fólie.

V prípade záujmu o transparentné zafarbenie výrobku, vieme dodať aj materiál s nízkym obsahom pigmentu a bez prídavku matovacieho činidla.

Rovnako, v prípade záujmu, vieme ponúknuť aj farebné koncentráty, v ktorých je aj určité aditívum, aby sa zjednodušilo použitie koncentrátu u zákazníka. Najčastejšie takto ponúkame farebný koncentrát s obsahom UV stabilizátora, pre aplikácie, ktoré vyžadujú zvýšenú UV stabilizáciu.

Na pridávanie farebného koncentrátu je vhodné použiť automatické gravimetrické dávkovacie zariadenie. Ak nie je k dispozícii, treba pripraviť homogénnu zmes farebného koncentrátu KODILEN so spracovávaným plastom a túto zmes dávkovať do násypky výrobného zariadenia.

**Aplikácie :** - podľa technológie výroby

Farebné koncentráty KODILEN je možno použiť prakticky pre všetky bežné plastikárske technológie :

* Vyfukovanie fólií ( stavebné, poľnohospodárske, obalové ), včítane veľmi tenkých fólií
* Vstrekovanie bežných plastových výrobkov
* Vstrekovanie veľko-rozmerných a komplikovaných výrobkov
* Vytlačovanie rúr a profilov
* Vyfukovanie výrobkov – obalov
* Výrobu práškov pre poplastovanie kovových výrobkov

**Aplikácie :** - podľa spracovávaného polyméru

Farebné koncentráty KODILEN sú určené hlavne na farbenie výrobkov z PP a PE.
Podľa skúseností našich odberateľov, je KODILEN vhodný aj na farbenie výrobkov z iných druhov plastov napr.:

* PVC – poplastovanie drôtov a lán
* TPE – pružné súčiastky, hadice
* PS, ABS – technické výlisky
* PA6, PA66 – technické výlisky, tu sa však vyžaduje aj výber špeciálnych pigmentov, preto je škála dostupných odtieňov limitovaná

Vzhľadom na rozmanitosť používaných typov plastov však v týchto prípadoch odporúčame požitie koncentrátu odskúšať, na čo vám radi poskytneme potrebné vzorky.

**Tepelná stabilita :**

Pre farebné koncentráty KODILEN sa používajú vybrané pigmenty, s dostatočnou tepelnou stabilitou pre obvyklé technologické postupy.
Organické pigmenty sú stále pri teplotách 220-280 °C, anorganické pigmenty nad 300°C, pri 5 minútovom zotrvaní v zariadení.

**Svetelná stabilita :**

Pre farebné koncentráty KODILEN sa používajú vybrané pigmenty so svetelnou stabilitou, hodnotenou Xenotestom podľa ISO 105 B01, minimálne stupeň 6.

**Zdravotná nezávadnosť :**

Vhodnosť použitia konkrétnych farebných koncentrátov KODILEN do plastov prichádzajúcich do styku s požívatinami, je uvedená v príslušných materiálových listoch.
Všeobecne platí, že v žiadnej receptúre nepoužívame pigmenty s obsahom ťažkých kovov Cr6+, Cd2+,Pb2+, Hg2+, a látky, ktoré sú na zozname SVHC látok.

**Kvalita farebných koncentrátov KODILEN :**

Farebné koncentráty KODILEN sú vyrábané v najvyššej kvalite a každá výrobná šarža je podrobená výstupnej kontrole podľa katalógových metód. S každou dodávkou je na požiadanie poskytnutý kvalitatívny atest s nasledovnými parametrami :

* Obsah prchavých podielov (vlhkosť)
* Veľkosť granúl
* Koloristické hodnotenie - delta E, delta a, delta b, delta L, voči dohodnutému štandardu

**Označovanie a dodávanie farebných koncentrátov KODILEN :**

Pre označovanie farebných koncentrátov platí nasledovná schéma:

        KODILEN AAA BBBB – CC / DDD

kde:

- KODILEN je obchodný názov
- AAA - prestavuje použitý polymérny nosič:
                   **pre LDPE je to PEB – štandardná verzia**
                   Pre PP je to PP
                   Pre HDPE je to PEL
- BBBB - štvorčíslie predstavuje číslo farebného odtieňa – každý zavedený odtieň má pridelené len jedno číslo
- CC – udáva približný obsah pigmentov v koncentráte
- DDD – udáva prípadné použitie aditíva v konkrétnom koncentráte (napr. UV stabilizátora)

Uvedená schéma sa používa pri objednávaní materiálu a je zároveň uvedená na každom vreci s dodávaným materiálom, aby bola zaistená jeho identifikovateľnosť.

Farebné koncentráty KODILEN sú vo forme granulátu, bez obsahu jemného prachu, a štandardne sa dodávajú v plastových vreciach. Pri väčších odberoch je možné dohodnúť aj iné balenie.

Z NAŠEJ PONUKY VYBERÁME

BIELE KONCENTRÁTY

Naše biele koncentráty majú uplatnenie vo všetkých oblastiach a technológiách spracovania plastov :

|  |  |  |  |  |  |
| --- | --- | --- | --- | --- | --- |
| Označenie:KODILEN | Nosič | ObsahTiO2(%) | Obsah plniva(%) | Kontakt s potravinami  | Aplikácia |
| PEB 1020-70 | PE-LD | 70 | 0 | Áno |  veľmi tenké fólie, pásky, vlákna            |
| PEB 1010-50 | PE-LD | 50 | 0 | Áno |  štandardný koncentrát pre všetky aplikácie, bez plniva |
| PEB 1020-50 | PE-LD | 50 | 25 | Áno |  štandardný koncentrát pre všetky aplikácie, s plnivom |

 ČIERNE KONCENTRÁTY

 Naše čierne koncentráty majú uplatnenie vo všetkých oblastiach a technológiách spracovania plastov :

|  |  |  |  |  |  |
| --- | --- | --- | --- | --- | --- |
| Označenie:KODILEN | Nosič | Obsah sadzí(%) | Obsah plniva(%) | Kontakt s potravinami  | Aplikácia |
| PEB 2011-50 | PE-LD | 50 | 0 | Nie | veľmi tenké fólie, pásky            |
| PEB 2016-40 | PE-LD | 40 | 0 | Áno | štandardný koncentrát pre všetky aplikácie, bez plniva, pigment s atestom |
| PEB 2080-40 | PE-LD | 40 | 20 | Nie | štandardný koncentrát pre všetky aplikácie, s plnivom |
| PEB 2019-20 | PE-LD | 20 | 25 | Nie | ekonomická verzia pre menej náročné aplikácie |

 EFEKTNÉ FAREBNÉ KONCENTRÁTY

 V rámci ponuky farebných koncentrátov vám vieme ponúknuť aj špeciálne – efektné koncentráty:

 Metalické – hliník a bronz

* Perleťové – s obsahom perlete(sľudy) – biele alebo rôzne pastelové farby
* Flitre – biele – samostatne alebo s tmavým podkladom (hviezdny prach)
            čierne – samostatne alebo s bielym alebo pastelovým podkladom (mramor)
* Signálne farby – fluorescenčné
* Koncentráty s aditívom pre laserovú potlač – pestré farby podľa výberu

**Koncentráty aditív ISTROADIT**

Koncentráty ISTROADIT sú disperzie vybraných organických a anorganických aditívov. Slúžia pre zlepšenie vlastností výrobkov, predĺženie ich životnosti, prípadne na odstránenie niektorých technologických problémom vo výrobe.

Ako nosič sa najčastejšie používa LDPE.

Pre zákazníkov ponúkame:

* UV stabilizátory (HALS alebo zmesné)
* ANTIOXIDANTY
* SLIP ( klzné činidlá )
* DESSICANT ( absorbér vlhkosti )
* ANTIBLOK ( antiblokovacie činidlá )
* ANTISTATIC ( antistatické činidlá )
* PROCESSING AID ( procesné činidlá )
* LASER (pre laserový popis plastových výrobkov)

**Dávkovanie :**

Odporúčané základné dávkovanie koncentrátu ISTROADIT je 1% - 5% hmot., a je výrazne závislé od druhu a požadovaného účinku aditíva.

Na pridávanie koncentrátu je vhodné použiť automatické gravimetrické dávkovacie zariadenie. Ak nie je k dispozícii, treba pripraviť homogénnu zmes koncentrátu ISTROADIT so spracovávaným plastom a túto zmes dávkovať do násypky výrobného zariadenia.

**Aplikácie :** - podľa technológie výroby

Koncentráty ISTROADIT je možno použiť prakticky pre všetky bežné plastikárske technológie :

* Vyfukovanie fólií ( stavebné, poľnohospodárske, obalové ), včítane veľmi tenkých fólií
* Vstrekovanie bežných plastových výrobkov
* Vstrekovanie veľko-rozmerných a komplikovaných výrobkov
* Vytlačovanie rúr a profilov
* Vyfukovanie výrobkov – obalov
* Materiály pre poplastovanie kovových výrobkov

**Aplikácie :** - podľa spracovávaného polyméru

Koncentráty ISTROADIT sú určené hlavne pre použitie do výrobkov z PP a PE.

Pre aplikáciu do iných typov plastov odporúčame použitie vybraného koncentrátu odskúšať, na čo vám radi poskytneme potrebné vzorky.

**Tepelná stabilita :**

Pre koncentráty ISTROADIT sa používajú vybrané typy aditív, s dostatočnou tepelnou stabilitou pre obvyklé technologické postupy.

**Zdravotná nezávadnosť :**

Vhodnosť použitia konkrétnych koncentrátov ISTROADIT do plastov prichádzajúcich do styku s požívatinami, je uvedená v príslušných materiálových listoch.

Všeobecne platí, že v žiadnej receptúre nepoužívame látky, ktoré sú na zozname SVHC látok.

**Kvalita koncentrátov ISTROADIT :**

Koncentráty ISTROADIT sú vyrábané v najvyššej kvalite a každá výrobná šarža je podrobená výstupnej kontrole podľa katalógových metód. S každou dodávkou je na požiadanie poskytnutý kvalitatívny atest s nasledovnými parametrami :

* Obsah prchavých podielov (vlhkosť)
* Veľkosť granúl

**Označovanie a dodávanie koncentrátov ISTROADIT :**

Pre označovanie farebných koncentrátov platí nasledovná schéma:

       ISTROADIT AAA BBBB – CC

kde:

- ISTROADIT je obchodný názov
- AAA - prestavuje použitý polymérny nosič – pre LDPE je to PEB – štandardná verzia
- BBBB - písmená alebo číslice pre označenie aditíva – každé zavedené aditívum má pridelené len jedno označenie
- CC – udáva približný obsah aditíva v koncentráte

Uvedená schéma sa používa pri objednávaní materiálu a je zároveň uvedená na každom vreci s dodávaným materiálom, aby bola zaistená jeho identifikovateľnosť.

Koncentráty ISTROADIT sú vo forme granulátu, bez obsahu jemného prachu, a štandardne sa dodávajú v plastových vreciach. Pri väčších odberoch je možné dohodnúť aj iné balenie.

**Kontakt**



Výskumný ústav chemických vlákien, a.s.

Research institute for Man-Made Fibers,JSC

059 21 Svit, Štúrova 2

www.vuchv.sk

Tel: +421 -52- 7842162

Fax:+421-52-7755 663

- IČO: 31714129

- IČ pre DPH:SK2020517642

- číslo účtu IBAN SK06 0200 0000 0000 0310 9562

 BIC:SUBASKBX

**Riaditeľ spoločnosti :**

Ing. Martin Budzák
tel: +421 52 7842251
budzak@vuchv.sk

**Obchodné oddelenie :**

Ing. Rastislav Dorušinecl
tel: +421 52 7842252
mobil: +421 905 562 747

dorusinec@vuchv.sk